**RAZPIS ZA SOFINANCIRANJE MOBILNOSTI V TUJINI ZA ŠOLSKO LETO 2025/2026**

Gimnazija in srednja šola Rudolfa Maistra Kamnik objavlja razpis za zbiranje prijav za opravljanje praktičnega usposabljanja dijakov v tujini v šolskem letu 2025/2026.

Na razpisu Erasmus+ KA1 smo bili izbrani za projekt učne mobilnosti posameznikov na področju poklicnega izobraževanja in usposabljanja. Dijaki morajo oddati Prijavo na praktično usposabljanje z delom v tujini in zadostiti kriterijem razpisa.

**Razpis za 2025/2026 zajema prosta mesta za:**

* 18 dijakov 2. letnika programa ET za Tenerife (Španija),
* 18 dijakov 3. letnika programa PV za Tenerife (Španija).

Šola si pridružuje pravico, da v kolikor razmere v državi gostiteljici ne bodo dopuščale učne mobilnosti posameznikov v katero izmed zgoraj omenjenih držav, se bo mobilnost izvajala v drugi evropski državi ali pa se bo odpovedala.

**Splošni pogoji razpisa**

Na razpis se lahko prijavijo dijaki GSŠRM Kamnik, ki imajo slovensko državljanstvo ali državljanstvo ene od držav EU oz. imajo v njej prijavljeno stalno bivališče.

Prijavijo se lahko:

* za mobilnost na Tenerife dijaki GSŠRM Kamnik, ki so vpisani v 2. letnik programa ekonomski tehnik;
* za mobilnost na Tenerife dijaki GSŠRM Kamnik, ki so vpisani v 3. letnik programa predšolska vzgoja

Mobilnost dijakov v tujini poteka dva tedna v vnaprej določenih terminih praktičnega usposabljanja z delom pri delodajalcu.

Izbranim dijakom bo odobreno sofinanciranje bivanja v tujini (potovanje, bivanje, prehrana, praktično usposabljanje, ekskurzije). Višina morebitne lastne finančne soudeležbe bo določena ob podpisu pogodbe.

Uspešno opravljeno praktično usposabljanje v tujini šola prizna dijakom kot opravljeno praktično usposabljanje z delom.

**Prijavni postopek**

Zainteresirani dijaki se prijavijo do vključno srede, **17. septembra 2025, do 12. ure.** Prijava naj vsebuje:

1. prijavnico na Erasmus+ praktično usposabljanje v tujini,
2. soglasje staršev/skrbnikov za sodelovanje v Erasmus+ projektu,
3. izjava staršev/skrbnikov o privolitvi za obdelavo osebnih podatkov v projektu Erasmus+,
4. motivacijsko pismo v slovenščini (navodila so v prijavnici),
5. Europass življenjepis (CV v angleščini, <https://europass.europa.eu/en/create-europass-cv>).

Dijaki prijavo oddajo osebno v tajništvo ali pošljejo po pošti. Za pravočasno oddane prijave se štejejo prijave, ki so oddane v roku. Nepravočasno in pomanjkljivo oddane prijave ter prijave, ki vsebujejo priloge, ki so delno ali v celoti prepisane, se izločijo iz izbirnega postopka za opravljanje praktičnega usposabljanja v tujini.

**Kriteriji izbora** so objavljeni na šolski spletni strani.

Izbirni postopek vodi komisija, ki jo za tekoče šolsko leto imenuje ravnatelj. Dijaki bodo o rezultatih izbora obveščeni najkasneje do torka, 23. septembra, na elektronski naslov, ki ga bodo posredovali v prijavi. Po prejetem obvestilu o izboru dijak dokončno potrdi svojo odločitev na elektronski naslov: tatjana.cvrtila.lozar@gssrm.si do 24. 9. 2025.

Za izbrane dijake bo organizirano srečanje (priprava na mobilnost). Udeležba na pripravljalnem srečanju je pogoj za opravljanje mobilnosti v tujini, kakor tudi vse aktivnosti povezane z mobilnostjo (pred, med in po mobilnosti).

dr. Branislav Rauter, ravnatelj